ระยะหัวเลี้ยวหัวต่อ:

การเริ่มเข้าโรงเรียน  
อย่างมั่นใจ

แผ่นข้อมูลสำหรับครอบครัว

ในขณะที่ท่านและบุตรของท่านดำเนินชีวิตเข้าที่ดีแล้วในปีนี้   
การเริ่มเข้าโรงเรียนยังดูเหมือนเป็นเรื่องห่างไกล   
การเข้าโรงเรียนอาจเป็นทั้งประสบการณ์ที่น่าตื่นเต้นและ  
ท้าทาย แผ่นข้อมูลนี้ให้ข้อมูลบางประการเกี่ยวกับเรื่องที่ว่า  
โปรแกรมเด็กวัยเริ่มต้นของบุตรของท่านจะช่วยท่านและ  
บุตรของท่านได้อย่างไรในการเตรียมตัวเข้าสู่ระยะหัวเลี้ยว  
หัวต่อของการเข้าโรงเรียนในระหว่างที่ปีนี้กำลังดำเนินไป

บุตรของท่านได้ผ่านระยะหัวเลี้ยวหัวต่อทั้งใหญ่และเล็ก  
ในชีวิตมาหลายครั้งแล้ว วิธีการที่บุตรของท่านตอบสนอง  
สภาพแวดล้อมใหม่ๆหรือที่คุ้นเคยน้อยหน่อย (เช่น   
เมื่อท่านไปเที่ยวพักผ่อน เมื่อไปเข้าศูนย์ดูแลเด็กเล็กหรือ  
โรงเรียนอนุบาล ไปเล่นกับเพื่อนๆ หรือการเปลี่ยนจากการ  
ทำกิจกรรมหนึ่งหรือกิจวัตรหนึ่งไปทำสิ่งอื่นต่อไป) จะช่วย  
ทำให้มองเห็นภาพว่าบุตรของท่านตอบสนองสถานการณ์  
ใหม่ๆ อย่างไร และจะให้การสนับสนุนเขาอย่างดีที่สุดได้  
อย่างไร

# ทำไมการเริ่มเข้าโรงเรียนอย่างมั่นใจจึงเป็นเรื่อง สำคัญ?

การเริ่มเข้าโรงเรียนอย่างมั่นใจนำไปสู่การเรียนรู้และ  
ความเป็นอยู่อย่างปกติสุขที่ดีขึ้นแก่บุตรของท่านทั้งใน  
ระยะหัวเลี้ยวหัวต่อและกาลข้างหน้า นอกจากนั้น   
การเริ่มเข้าโรงเรียนอย่างมั่นใจยังช่วยความต่อเนื่องของการ  
เรียนรู้และการพัฒนาของบุตรของท่าน อีกทั้งยังช่วยทำให้  
พวกเขารู้สึกปลอดภัย มั่นใจ และสร้างความสัมพันธ์กับผู้คน  
และสถานที่ใหม่ๆ อีกด้วย

**การลงทะเบียนบุตรของท่านที่โรงเรียน**

โรงเรียนชั้นประถมส่วนใหญ่จะเริ่มเปิดรับการลงทะเบียน  
ในเดือนพฤษภาคมปีก่อนหน้าที่เด็กจะเข้าโรงเรียน เมื่อท่าน  
ลงทะเบียนบุตรของท่านที่โรงเรียน ท่านสามารถใช้โอกาสนี้  
เรียนรู้เรื่องเกี่ยวกับโรงเรียนให้มากขึ้นผ่านทางโปรแกรม  
และกิจกรรมในระยะหัวเลี้ยวหัวต่อ ระยะหัวเลี้ยวหัวต่อที่มี  
ประสิทธิภาพมากที่สุดจะเริ่มขึ้นเป็นเวลานานก่อนปลายปี   
และยืดเยื้อไปจนถึงสองสามวันแรกของการเปิดเรียน

**โปรแกรมและกิจกรรมโรงเรียนในระยะหัวเลี้ยวหัวต่อ**

การเข้าร่วมโปรแกรมและกิจกรรมในระยะหัวเลี้ยวหัวต่อ  
ของโรงเรียนจะช่วยให้ท่านและบุตรของท่านมีความเข้าใจ  
ดีขึ้นว่าโรงเรียนจะเป็นอย่างไร และยังช่วยสร้างมิตรภาพกับ  
เด็กอื่นๆ และครอบครัวอื่นๆ ที่จะเข้าเรียนที่โรงเรียนอีกด้วย

**คำแถลงเกี่ยวกับการเรียนและการพัฒนาในระยะ  
หัวเลี้ยวหัวต่อ**

ครูสอนเด็กวัยเริ่มต้นของบุตรของท่านจะเขียน *Transition   
Learning and Development Statement* (คำแถลงเกี่ยวกับ  
ระยะหัวเลี้ยวหัวต่อ) โดยจะสรุปความสนใจ ทักษะ และ  
ความสามารถต่างๆ ของบุตรของท่าน นอกจากนั้นคำแถลงนี้  
ยังระบุวิธีการเข้าถึงเฉพาะบุคคลและกลยุทธ์การสอนต่างๆ   
เพื่อที่โรงเรียนและครูชั้นเตรียม (เพร็ป ทีเชอร์) ของบุตร  
ของท่าน สามารถเข้าใจบุตรของท่านได้อย่างรวดเร็ว และ  
วางแผนโปรแกรมการเรียนการสอนต่างๆ ได้อย่างเหมาะสม

หากท่านกำลังวางแผนที่จะส่งบุตรของท่านไปยังศูนย์บริการ  
ดูแลเด็กนอกเวลาเรียน (Outside School Hours Care -   
OSHC) ท่านสามารถนำคำแถลงระยะหัวเลี้ยวหัวต่อนี้ไป  
พิจารณาร่วมกับศูนย์บริการดูแลเด็กนอกเวลาเรียนได้ด้วย   
คำแถลงเกี่ยวกับระยะหัวเลี้ยวหัวต่อจะช่วยครูที่ศูนย์ OSHC   
ในการวางแผนเกี่ยวกับความสนใจของเด็ก และช่วยส่งเสริม  
ความต่อเนื่องระหว่างเด็กในวัยเริ่มต้น โรงเรียน และ  
ศูนย์บริการดูแลเด็กนอกเวลาเรียน

คำแถลงระยะหัวเลี้ยวหัวต่อยังสามารถช่วยให้ท่านเข้าใจ   
สนับสนุน ติดต่อสื่อสาร และเป็นปากเสียงสำหรับการเรียนรู้  
ของบุตรของท่านเนื่องจากพวกเขาอยู่ในระยะหัวเลี้ยวหัวต่อ  
ของการเข้าโรงเรียน ท่านจะได้รับคำแถลงเกี่ยวกับระยะ  
หัวเลี้ยวหัวต่อฉบับสมบูรณ์ของบุตรของท่านชุดหนึ่งด้วย

คำแถลงเกี่ยวกับระยะหัวเลี้ยวหัวต่อของบุตรของท่าน  
บรรจุข้อมูลส่วนตัวบางประการของบุตรของท่านรวมถึง ชื่อ   
วันเดือนปีเกิด และภาพถ่าย รวมถึงชื่อและข้อมูลการติดต่อ  
ของท่านเองด้วย นอกจากนั้น หากมีความเกี่ยวข้อง   
คำแถลงเกี่ยวกับระยะหัวเลี้ยวหัวต่ออาจระบุชื่อและข้อมูล  
การติดต่อของผู้เชี่ยวชาญด้านเด็กวัยเริ่มต้นท่านอื่นๆ   
ที่กำลังช่วย เหลือบุตรของท่านอยู่

โดยปกติแล้วคำแถลงเกี่ยวกับระยะหัวเลี้ยวหัวต่อจะเขียน  
ขึ้นในภาคเรียนที่ 4 แต่ถ้าบุตรของท่านมีความพิการหรือ  
มีพัฒนาการล่าช้า นักการศึกษาด้านเด็กวัยเริ่มต้นของบุตร  
ของท่านอาจเขียนคำแถลงเกี่ยวกับระยะหัวเลี้ยวหัวต่อตั้งแต่  
ประมาณเดือนมิถุนายน/กรกฎาคม เพื่อเริ่มต้นการสนทนา  
กับท่านและกับโรงเรียนที่ท่านเลือกไว้สำหรับบุตรเกี่ยวกับ  
ความช่วยเหลือที่จำเป็น

เนื่องจากท่านทราบเรื่องเกี่ยวกับบุตรของท่ามากที่สุด   
ข้อมูลที่ท่านให้ในคำแถลงระยะหัวเลี้ยวหัวต่อจึงมีคุณค่า  
มาก ท่านจะได้รับเชิญให้กรอกข้อความในส่วนหนึ่งของ  
คำแถลงเกี่ยวกับระยะหัวเลี้ยวหัวต่อ การกรอกข้อมูล  
ในส่วนนี้ของคำแถลงเกี่ยวกับระยะหัวเลี้ยวหัวต่อจะช่วยให้  
โรงเรียนทราบว่าจะสามารถช่วยเหลือท่านและบุตรของท่าน  
ได้อย่างไรบ้าง เพื่อให้ท่านและบุตรของท่านเริ่มต้นด้วยดี  
ที่โรงเรียน

นอกจากนั้น ยังมีข้อมูลอีกส่วนหนึ่งที่บุตรของท่านจะต้อง  
กรอก (โดยอาศัยความช่วยเหลือจากผู้ใหญ่ ซึ่งอาจเป็น  
ท่านหรือครูสอนเด็กวัยเริ่มต้น) โดยปกติส่วนนี้จะรวมถึง  
ภาพวาดและบันทึกเกี่ยวกับสิ่งที่บุตรของท่านอยากทราบ  
เกี่ยวกับโรงเรียน และสิ่งที่พวกเขาคิดเกี่ยวกับการเริ่มเข้า  
โรงเรียน

## จะแบ่งปันข้อมูลกับโรงเรียนของบุตรของท่าน ได้อย่างไร

จากปี พ.ศ. (2018) เป็นต้นไป คำแถลงเกี่ยวกับ  
ระยะหัวเลี้ยวหัวต่อจะเสร็จสมบูรณ์ แบ่งปัน และเก็บไว้  
โดยใช้เครื่องมือออนไลน์ที่อยู่บน *Insight Assessment   
Platform* (แพลตฟอร์มออนไลน์ที่มีเครื่องมือ/อุปกรณ์การ  
ประเมินต่างๆ) ข้อมูลทั้งหมดที่อยู่บน *Insight Assessment   
Platform* จะถูกเก็บไว้อย่างปลอดภัยในประเทศออสเตรเลีย

โรงเรียนรัฐบาลทั้งหมดของรัฐวิกตอเรียใช้ *Insight   
Assessment Platform* อยู่แล้ว และอนุญาตให้โรงเรียน  
ต่างๆ สร้างบันทึกที่คงทนเกี่ยวกับการเรียนรู้และ  
การพัฒนาของบุตรของท่าน โรงเรียนคาทอลิกและโรงเรียน  
เอกชนบางแห่งอาจได้รับคำแถลงเกี่ยวกับระยะหัวเลี้ยว  
หัวต่อของบุตรของท่านผ่านทาง *Insight Assessment   
Platform* หรืออาจได้รับเป็นเอกสารกระดาษ หรือ  
ทางอิเล็กทรอนิกส์จากศูนย์บริการเด็กวัยเริ่มต้นของบุตร  
ของท่าน

กระทรวงศึกษาธิการและการฝึกอบรม (กระทรวงฯ )   
ทำสัญญาว่าจ้างกับผู้ให้บริการภายนอกเพื่อรับงานบางอย่าง  
ไปจัดทำ ในกรณีเช่นนี้ กระทรวงฯ จำเป็นต้องใช้มาตรการ  
ความปลอดภัยของข้อมูลในฐานะเป็นส่วนหนึ่งของขั้นตอน  
การทำสัญญา กระทรวงฯ ได้ดำเนินการประเมินผลกระทบ  
ด้านความเป็นส่วนตัวของ *Insight Assessment Platform*   
เพื่อให้แน่ใจว่าเป็นไปตามนโยบายการคุ้มครองข้อมูล  
ส่วนบุคคลของกระทรวงฯ

เว็บไซต์ [www.education.vic.gov.au/Pages/privacypolicy](http://www.education.vic.gov.au/Pages/privacypolicy)

กระทรวงฯ อาจใช้ข้อมูลจากคำแถลงเกี่ยวกับระยะหัวเลี้ยว  
หัวต่อและข้อมูลการลงทะเบียนเข้าเรียนบางข้อเพื่อ  
จุดประสงค์ของการควบคุมและการวิจัยค้นคว้า   
การเสนอข้อมูลนี้จะกระทำในรูปแบบสถิติ (เช่น ตัวเลข  
และกราฟ) และจะ**ไม่**ระบุชื่อของเด็กแต่ละคน

สำหรับข้อมูลเพิ่มเติมเกี่ยวกับ *Insight Assessment Platform*   
โปรดติดต่อกระทรวงศึกษาธิการและการฝึกอบรม ที่   
[psts@edumail.vic.gov.au](mailto:psts@edumail.vic.gov.au)

**สำหรับข้อมูลเพิ่มเติม**

โปรดไปที่เว็บไซต์   
[www.education.vic.gov.au/transitiontoschool](http://www.education.vic.gov.au/transitiontoschool)

เอกสารฉบับนี้ได้รับการแปลเป็นภาษาต่างๆ หลายภาษา   
หาอ่านได้ที่ [www.education.vic.gov.au/transitiontoschool](http://www.education.vic.gov.au/transitiontoschool)